ddrg/super_eurlex huggingface dataset:
NARIADENIE KOMISIE (EÚ) č. 1223/2010

zo 17. decembra 2010

o vydávaní dovozných povolení pre žiadosti podané v priebehu prvých siedmich dní mesiaca decembra 2010 v rámci colnej kvóty otvorenej nariadením (ES) č. 1384/2007 pre hydinové mäso s pôvodom v Izraeli

EURÓPSKA KOMISIA

so zreteľom na Zmluvu o fungovaní Európskej únie

so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),

so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,

so zreteľom na nariadenie Komisie (ES) č. 1384/2007 z 26. novembra 2007, ktorým sa ustanovujú podrobné pravidlá uplatňovania nariadenia Rady (ES) č. 2398/96, pokiaľ ide o otvorenie a stanovenie správy určitých colných kvót na dovoz výrobkov z hydinového mäsa z Izraela do Spoločenstva (3), a najmä na jeho článok 5 ods. 5,

keďže:

Žiadosti o dovozné povolenia podané počas prvých siedmich dní mesiaca decembra 2010 na čiastkové obdobie od 1. januára 2011 do 31. marca 2011 prekračujú množstvá, ktoré sú k dispozícii pre povolenia viažuce sa na kvótu s poradovým číslom 09.4092. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,

PRIJALA TOTO NARIADENIE:

Článok 1 Na žiadosti o dovozné povolenia podané na čiastkové obdobie od 1. januára 2011 do 31. marca 2011 podľa nariadenia (ES) č. 1384/2007 sa uplatnia koeficienty pridelenia uvedené v prílohe k tomuto nariadeniu.

Článok 2 Toto nariadenie nadobúda účinnosť 18. decembra 2010.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 17. decembra 2010 Za Komisiu v mene predsedu Jean-Luc DEMARTY generálny riaditeľ pre poľnohospodárstvo a rozvoj vidieka

(1) Ú. v. EÚ L 299, 16.11.2007, s. 1.

(2) Ú. v. EÚ L 238, 1.9.2006, s. 13.

(3) Ú. v. EÚ L 309, 27.11.2007, s. 40.
(2)

Vzhľadom na to, že zmeny v pravidlách označovania majú vplyv na priemysel, predovšetkým na malé a stredné podniky, ktoré potrebujú adaptačné obdobie na plynulý prechod na nové požiadavky na označovanie, v smernici 2007/68/ES sa stanovili dočasné opatrenia na uľahčenie používania nových pravidiel umožňujúcich predaj potravín uvedených na trh alebo označených pred 31. májom 2009, ktoré sú v súlade s ustanoveniami smernice 2005/26/ES, a to až do vypredania zásob.
a)

Plavidlá môžu začať svoj rybársky výjazd výlučne až po získaní oprávnenia od príslušného orgánu dotyčného pobrežného členského štátu. Tieto plavidlá môžu vplávať do vôd EÚ až po tom, ako prejdú jednou z týchto kontrolných oblastí: obdĺžnik ICES 48 E2 v časti VIa, obdĺžnik ICES 50 F1 v časti IVa, obdĺžnik ICES 46 F1 v časti IVa. Kapitán plavidla podá aspoň štyri hodiny pred vstupom do jednej z uvedených kontrolných zón, po vstupe do vôd EÚ, hlásenie Centru monitorovania rybolovu Spojeného kráľovstva (v Edinburgu) e-mailom na adresu: ukfcc@scotland.gsi.gov.uk alebo telefonicky (+ 44 1312719700). V hlásení uvedie meno, medzinárodný rádiový volací znak a identifikačné písmená a číslo prístavu (PLN) plavidla, celkové množstvo jednotlivých druhov na palube a kontrolnú oblasť, cez ktorú vojde plavidlo do vôd EÚ. Plavidlo nezačne loviť, pokiaľ nedostane potvrdenie hlásenia a pokyny, či má kapitán poskytnúť plavidlo na kontrolu alebo nie. Každé potvrdenie má špeciálne autorizačné číslo, ktoré kapitán uchová až do skončenia rybolovnej plavby.
Prístroj majúci vzhľad prechodového detektora používaného pri bezpečnostných kontrolách na letiskách (tzv. hmotnostný spektometer). Je navrhnutý na detekciu nepovolených látok, ako sú výbušniny a narkotiká, pomocou technológie ITMS (Ion Trap Mobility Spectrometer – spektrometer na princípe iónovej pasce). Analýza je založená na vzorkách vzduchu, ktorý prechádza cez polopriepustnú membránu a vchádza do ionizačnej komory, kde ionizačný zdroj vysiela betačastice, pričom dochádza k vytváraniu iónov v plynovej fáze. Ionizácia sa potom pulzuje do prieletovej elektrónky, kde elektrické pole urýchľuje ióny do kolektorovej elektródy. Vzorka sa potom analyzuje na základe času, ktorý uplynie, kým sa ióny dostanú do kolektora. Prístroj tak oddeľuje ionizované výpary a potom meria mobilitu iónov v elektrickom poli. Prístroj nevyužíva optické žiarenie.

9027 80 17
a)

zóny ICES (International Council for the Exploration of the Sea – Medzinárodná rada pre výskum mora), ako sú vymedzené v nariadení Rady (EHS) č. 3880/91 (3);
(14)

Príslušným výrobkom je natieraný bezdrevný papier, ktorým môže byť papier alebo lepenka natierané na jednej alebo na oboch stranách (okrem kraft papiera alebo kraft lepenky), buď v listoch, alebo v kotúčoch, s hmotnosťou 70 g/m2 alebo väčšou, ale nepresahujúcou 400 g/m2, a s jasom viac ako 84 (merané podľa ISO 2470-1), s pôvodom v Čínskej ľudovej republike (ďalej len „príslušný výrobok“ alebo „NBP“), v súčasnosti zaradený pod kódy KN ex 4810 13 20, ex 4810 13 80, ex 4810 14 20, ex 4810 14 80, ex 4810 19 10, ex 4810 19 90, ex 4810 22 10, ex 4810 22 90, ex 4810 29 30, ex 4810 29 80, ex 4810 99 10, ex 4810 99 30 a ex 4810 99 90.
Zložený tovar zhotovený z umelého čerešňového konárika a elektrického osvetľovacieho zariadenia s elektrickým transformátorom. Tieto komponenty sú vzájomne spojené a vytvárajú prakticky neoddeliteľný celok. Umelý konárik sa podobá prírodnému (čerešňový konárik s kvetmi), je vyrobený spojením rozličných častí (hnedého papiera napodobňujúceho vetvičky, drôtov slúžiacich ako ich výstuž, lepiacich pások na vzájomné držanie, bielej textílie napodobňujúcej okvetné lístky a malých plastových častí podopierajúcich okvetné lístky). Časti sú zviazané, zlepené a zmontované navzájom. Na umelom konáriku sa nachádza elektrická svetelná reťaz so 60 miniatúrnymi elektrickými žiarovkami. Žiarovky predstavujú piestiky kvetov. Kvôli svojej veľkosti vydávajú tieto žiarovky iba slabé svetlo. Elektrický kábel svetelnej reťaze, na ktorej sú prichytené miniatúrne žiarovky, je celý ukrytý v konáriku. Zostávajúcich niekoľko metrov elektrického kábla vychádza z hlavného konárika a zakončuje ho elektrický transformátor. Výrobok nie je možné ani samostatne postaviť, ani nie je možné ho nijako zavesiť. Je určený na umiestnenie do vázy. (umelý čerešňový konárik) (Pozri fotografie č. 654 A, B a C) (1)

6702 90 00
(3)

Vyhlásenia o námietkach sa týkali nedodržania podmienok stanovených v článku 2 nariadenia (ES) č. 510/2006, najmä názvu a jeho použitia, špecifickosti a dobrej povesti výrobku, vymedzenia zemepisnej oblasti, ako aj obmedzení týkajúcich sa pôvodu surovín. V námietkach sa takisto uvádzalo, že zápis do registra by bol v rozpore s článkom 3 ods. 3 nariadenia (ES) č. 510/2006, že by ohrozil existenciu názvov, ochranných známok alebo výrobkov, ktoré boli legálne na trhu počas minimálne piatich rokov pred dátumom uverejnenia podľa článku 6 ods. 2, a že názov navrhovaný na zápis do registra je druhový.
(7)

Každý vnútroštátny orgán, ktorý nakladá s euromincami nevhodnými do obehu, by mal mať možnosť zaviesť manipulačný poplatok v súlade s týmto nariadením s cieľom pokryť náklady súvisiace s týmto procesom. Manipulačné poplatky by sa nemali vyberať pri odovzdávaní malého množstva euromincí nevhodných do obehu. Členské štáty by mali mať možnosť poskytnúť výnimky z manipulačných poplatkov osobám, ktoré úzko spolupracujú s príslušnými orgánmi pri sťahovaní sfalšovaných alebo nevhodných mincí z obehu. Členské štáty by mali mať možnosť povoliť vrecká alebo škatule zmiešaných sfalšovaných mincí a mincí nevhodných do obehu bez zavedenia poplatku, ak je to vo verejnom záujme.
Úradný vestník L 293 , 29/12/1972 S. 0001 - 0002

Fínske špeciálne vydanie: Kapitola 11 Zväzok 1 S. 0130

Grécke špeciálne vydanie: Kapitola 11 Zväzok 2 S. 0149

Švédske špeciálne vydanie: Kapitola 11 Zväzok 1 S. 0130

Španielske špeciálne vydanie: Kapitola 11 Zväzok 1 S. 0213

Portugalské špeciálne vydanie Kapitola 11 Zväzok 1 S. 0213



Nariadenie rady (EHS) č. 2760/72 z 19. decembra 1972 o uzatvorení dodatkového protokolu a finančného protokolu podpísaných 23. novembra 1970 a pripojených k Dohode o pridružení medzi Európskym hospodárskym spoločenstvom a Tureckom a o opatreniach, ktoré majú byť prijaté na ich vykonávanie RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 238, so zreteľom na Dohodu o pridružení medzi Európskym hospodárskym spoločenstvom a Tureckom, so zreteľom na stanovisko Európskeho parlamentu, keďže 23. novembra 1970 bol v Bruseli podpísaný dodatkový protokol o podmienkach, pravidlách a harmonogramu realizácie prechodnej etapy uvedenej v článku 4 Dohody o pridružení medzi Európskym hospodárskym spoločenstvom a Tureckom, ako aj finančný protokol a záverečný akt, PRIJALA TOTO NARIADENIE: Článok 1 V mene spoločenstva sa uzatvára, schvaľuje a potvrdzuje dodatkový protokol o podmienkach, pravidlách a harmonograme realizácie prechodnej etapy uvedenej v článku 4 Dohody o pridružení medzi Európskym hospodárskym spoločenstvom a Tureckom, ako aj finančný protokol a vyhlásenie pripojené k záverečnému aktu. Znenie oboch protokolov a záverečného aktu sú pripojené k tomuto nariadeniu. Oba protokoly nadobúdajú platnosť podľa článku 63 ods. 2 alebo článku 12 ods. 2 v prvý deň mesiaca nasledujúceho po výmene ratifikačných listín a aktu o oznámení uvedených v odseku 1 týchto článkov. Článok 2 Predseda Rady Európskych spoločenstiev vyhotoví za spoločenstvo podľa článku 63 alebo článku 12 príslušného protokolu akt o oznámení. Článok 3 Toto nariadenie nadobúda účinnosť tretí deň po uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 19. decembra 1972 Za Radu predseda T. Westerterp --------------------------------------------------
Úradný vestník L 094 , 04/04/1984 S. 0007 - 0007

Španielske špeciálne vydanie: Kapitola 03 Zväzok 30 S. 0085

Portugalské špeciálne vydanie Kapitola 03 Zväzok 30 S. 0085

Fínske špeciálne vydanie: Kapitola 3 Zväzok 17 S. 0104

Švédske špeciálne vydanie: Kapitola 3 Zväzok 17 S. 0104



Nariadenie Komisie (EHS) č. 907/84 z 3. apríla 1984, ktorým sa po dvadsiaty druhý raz mení a dopĺňa nariadenie (EHS) č. 2730/81 ustanovujúce zoznam agentúr v nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], v znení nariadenia (EHS) č. 856/84 [2], najmä jeho článkov 13 ods. 3 a 17 ods. 4, keďže nariadenie Komisie (EHS) č. 2730/81 [3], v znení nariadenia (EHS) č. 447/84 [4], ustanovilo zoznam agentúr v nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov; keďže vo svetle posledných dostupných informácií o obchodných postupoch dotknutých krajín a o úradnej podstate spomínaných agentúr by sa malo toto nariadenie zmeniť a doplniť; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V prílohe nariadenia (EHS) č. 2730/81 sa zoznam oprávnených organizácií doplňuje nasledujúcimi organizáciami, doplnenie sa urobí v abecednom poradí krajín: Krajina | Oprávnená organizácia | Sýria | The Syrian Saudi Company for Industrial and Agricultural Investments, P. O. BOX 3827, Damascus. | Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 3. apríla 1984 Za Komisiu Poul Dalsager člen Komisie [1] Ú. v. ES L 148, 28.6.1968, s. 13. [2] Ú. v. ES L 90, 1.4.1984, s. 10. [3] Ú. v. ES L 272, 26.9.1981, s. 25. [4] Ú. v. ES L 52, 23.2.1984, s. 26. --------------------------------------------------
Úradný vestník L 150 , 06/06/1984 S. 0005 - 0005

Fínske špeciálne vydanie: Kapitola 3 Zväzok 17 S. 0146

Španielske špeciálne vydanie: Kapitola 03 Zväzok 30 S. 0246

Švédske špeciálne vydanie: Kapitola 3 Zväzok 17 S. 0146

Portugalské špeciálne vydanie Kapitola 03 Zväzok 30 S. 0246



Nariadenie Rady (EHS) č. 1556/84 zo 4. júna 1984, ktorým sa mení a dopĺňa nariadenie č. 136/66/EHS o zavedení spoločnej organizácie trhu s olejmi a tukmi RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže, na základe prvého pododseku článku 3 ods. 1 nariadenia (EHS) č. 3331/82 [3], týkajúceho sa politiky potravinovej pomoci a riadenia potravinovej pomoci, výrobky určené na takúto pomoc musia byť mobilizované v súlade s pravidlami a postupmi stanovenými v rámci spoločných organizácií trhov; keďže v sektore olejov a tukov by sa mali stanoviť príslušné pravidlá a postupy týkajúce sa mobilizovania olivového oleja a ostatných rastlinných olejov; keďže nariadenie č. 136/66/EHS [4], naposledy zmenené a doplnené nariadením (EHS) č. 1101/84 [5], by sa malo príslušne zmeniť a doplniť, PRIJALA TOTO NARIADENIE: Článok 1 Do nariadenia 136/66/EHS sa týmto vkladá tento článok: "Článok 36a 1. Olivový olej dodávaný ako potravinová pomoc sa nakupuje na trhu spoločenstva alebo pochádza zo zásob v držbe intervenčných agentúr. Rastlinné oleje špecifikované v článku 1 ods. 2 písm. b), ktoré sú dodávané ako potravinová pomoc, sa nakupujú na trhu spoločenstva. 2. V prípade núdze alebo nedostupnosti trhu spoločenstva sa však výrobky špecifikované v odseku 1 môžu nakúpiť aj v rozvojovej krajine. 3. Kritériá mobilizovania týchto výrobkov, a najmä kritériá nákupu výrobkov na trhu spoločenstva alebo rozhodovania o použití olivového oleja v držbe intervenčných agentúr, prijme Rada kvalifikovanou väčšinou na návrh Komisie. 4. Podrobné pravidlá mobilizovania a dodávky výrobkov dodávaných ako potravinová pomoc sa prijmú v súlade s postupom stanoveným v článku 38." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 4. júna 1984 Za Radu predseda J. Delors [1] Ú. v. ES C 327, 1.12.1983, s. 8. [2] Ú. v. ES C 77, 19.3.1984, s. 106. [3] Ú. v. ES L 352, 14.12.1982, s. 1. [4] Ú. v. ES 172, 30.9.1966, s. 3025/66. [5] Ú. v. ES L 113, 28.4.1984, s. 7. --------------------------------------------------
Úradný vestník L 383 , 29/12/1992 S. 0004 - 0004



Nariadenie Rady (EHS, Euratom, ESUO) č. 3762/92 z 21. decembra 1992, ktorým sa upravujú príspevok na reprezentáciu a príspevok za funkciu predsedu a členov Komisie, predsedu, sudcov, generálnych advokátov a tajomníka Súdneho dvora a predsedu, členov a tajomníka Súdu prvého stupňa RADA EURÓPSKYCH SPOLOČENSTIEV, so zreteľom na nariadenie Rady č. 422/67/EHS, č. 5/67/Euratom z 25. júla 1967, ktorým sa určujú platové pomery predsedu a členov Komisie, predsedu, sudcov, generálnych advokátov a tajomníka Súdneho dvora a predsedu, členov a tajomníka Súdu prvého stupňa [1], najmä na jeho článok 4 ods. 4, so zreteľom na nariadenie Rady (EHS, Euratom, ESUO) č. 4045/88 z 19. decembra 1988, ktorým sa určujú platové pomery predsedu, členov a tajomníka Súdu prvého stupňa Európskych spoločenstiev [2] a ktorým sa podľa toho mení a dopĺňa uvedené nariadenie č. 422/67/EHS, č. 5/67/Euratom, keďže príspevok na reprezentáciu a príspevok za funkciu stanovené podľa článku 4 ods. 2 a 3 a článku 21a ods. 3 nariadenia č. 422/67/EHS, č. 5/67/Euratom by sa mali zvýšiť, PRIJALA TOTO NARIADENIE: Článok 1 S účinnosťou od 1. júla 1992: a) čiastky uvedené v článku 4 ods. 2 nariadenia č. 422/67/EHS, č. 5/67/Euratom sú takéto: — predseda: | 57205 BEF, | — podpredseda: | 36765 BEF, | — ostatní členovia: | 24515 BEF; | b) čiastky uvedené v prvom pododseku článku 4 ods. 3 nariadenia č. 422/67/EHS, č. 5/67/Euratom sú takéto: — predseda: | 57205 BEF, | — sudca a generálny advokát: | 24515 BEF, | — tajomník: | 22355 BEF; | c) čiastka uvedená v druhom pododseku článku 4 ods. 3 nariadenia č. 422/67/EHS, č. 5/67/Euratom sa nahrádza čiastkou 32705 BEF. Článok 2 S účinnosťou od 1. júla 1992: a) čiastky uvedené v prvom pododseku článku 21a ods. 3 nariadenia č. 422/67/EHS, č. 5/67/Euratom sú takéto: — predseda: | 24515 BEF, | — členovia: | 22355 BEF, | — tajomník: | 19015 BEF; | b) čiastka uvedená v druhom pododseku článku 21a ods. 3 sa nahrádza čiastkou 29830 BEF. Článok 3 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. decembra 1992 Za Radu predseda D. Hurd [1] Ú. v. ES 187, 8.8.1967, s. 1/67. Nariadenie naposledy zmenené a doplnené nariadením (EHS, Euratom, ESUO) č. 1084/92 (Ú. v. ES L 117, 1.5.1992, s. 1). [2] Ú. v. ES L 356, 24.12.1988, s. 1. --------------------------------------------------
Úradný vestník L 336 , 20/11/1992 S. 0001 - 0001

Fínske špeciálne vydanie: Kapitola 3 Zväzok 46 S. 0014

Švédske špeciálne vydanie: Kapitola 3 Zväzok 46 S. 0014



Nariadenie Rady (EHS) č. 3336/92 zo 16. novembra 1992, ktorým sa mení a dopĺňa nariadenie č. 234/68 o spoločnej organizácii trhu so živými stromami a inými rastlinami, cibuľami, koreňmi a podobným tovarom, rezanými kvetmi a okrasnými rastlinami RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 42 a 43, so zreteľom na návrh Komisie [1], so zreteľom na stanovisko Európskeho parlamentu [2], keďže nariadenie (EHS) č. 234/68 [3] vyníma zo spoločnej organizácie trhu so živými stromami a inými rastlinami, cibuľami, koreňmi a podobným tovarom, rezanými kvetmi a okrasnými rastlinami, rastliny a korene čakanky patriace pod číselný znak KN 06012010; keďže skúsenosti ukázali, že komerčné vlastnosti týchto výrobkov sú veľmi podobné vlastnostiam výrobkov v iných podpoložkách kapitoly 6 kombinovanej nomenklatúry; keďže by preto mali byť zahrnuté do uvedenej spoločnej organizácie s účinnosťou od 1. januára 1993, PRIJALA TOTO NARIADENIE: Článok 1 V článku 1 nariadenia (EHS) č. 234/68 sa veta "okrem rastlín a koreňov čakanky podpoložky 06012010" týmto vypúšťa. Článok 2 Toto nariadenie nadobúda účinnosť 1. januára 1993. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. novembra 1992 Za Radu predseda J. Gummer [1] Ú. v. ES C 166, 3.7.1992, s. 16. [2] Stanovisko doručené 30. októbra 1992 (zatiaľ neuverejnené v úradnom vestníku). [3] Ú. v. ES L 55, 2.3.1968, naposledy zmenené a doplnené nariadením (EHS) č. 3991/87 (Ú. v. ES L 377, 31.12.1987, s. 19). --------------------------------------------------
Úradný vestník L 364 , 12/12/1992 S. 0026 - 0026

Fínske špeciálne vydanie: Kapitola 3 Zväzok 46 S. 0200

Švédske špeciálne vydanie: Kapitola 3 Zväzok 46 S. 0200



Nariadenie Komisie (EHS) č. 3587/92 z 11. decembra 1992, ktorým sa mení a dopĺňa nariadenie (EHS) č. 3164/89, ktorým sa stanovujú podrobné pravidlá na uplatňovanie osobitných opatrení vzhľadom na semená konope KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3698/88 z 24. novembra 1988, ktorým sa stanovujú osobitné opatrenia pre semená konope [1], naposledy zmenené a doplnené nariadením (EHS) č. 2050/92 [2], a najmä na jeho článok 2 ods. 3, keďže článok 2 nariadenia Komisie (EHS) č. 3164/89 z 23. októbra 1989 [3] ustanovuje, že podpora najmä pre semená konope sa má udeliť len vzhľadom na oblasti zahrnuté v deklaráciách pre oblasti vysiate v súlade s článkom 5 nariadenia (EHS) č. 1164/89 z 28. apríla 1989, ktorým sa ustanovujú podrobné pravidlá týkajúce sa poskytovania podpory pre ľanové a konopné vlákna [4], naposledy zmenené a doplnené nariadením (EHS) č. 3569/92 [5]; keďže tieto ustanovenia zavádzajú, berúc do úvahy potrebu proporcionality a dobré fungovanie príslušného systému podpory, prepadnutie paušálnej podpory na hektár konope z dôvodu neskorého predloženia prehlásenia; keďže z rovnakých dôvodov je potrebné zaviesť toto prepadnutie podpory tiež pre semená konope; keďže následne by sa mali dané ustanovenia zmeniť a doplniť a od sezónneho roku 1991/92 by sa výhody tohto opatrenia mali rozšíriť na záujemcov, ktorí o ne požiadajú do stanoveného termínu; keďže opatrenia stanovené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Článok 2 ods. 3 nariadenia (EHS) č. 3164/89 sa týmto nahrádza takto: "3. Článok 5 ods. 1, článok 7, druhý pododsek článku 8 ods. 1 a článok 8 ods. 4 nariadenia (EHS) č. 1164/89 a druhý odsek článku 2 nariadenia (EHS) č. 3569/92 [6], ktorým sa mení a dopĺňa nariadenie (EHS) č. 1164/89, sa vzťahuje na podporu pre semená konope." Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 11. decembra 1992 Za Komisiu Ray Mac Sharry člen Komisie [1] Ú. v. ES L 325, 29.11.1988, s. 2. [2] Ú. v. ES L 215, 30.7.1992, s. 8. [3] Ú. v. ES L 307, 24.10.1989, s. 22. [4] Ú. v. ES L 121, 29.4.1989, s. 4. [5] Ú. v. ES L 362, 11.12.1992, s. 49. [6] Ú. v. ES L 362, 11.12.1992, s. 49. --------------------------------------------------